આ પ્રોજેક્ટ હેઠળ ઉબર વિશ્વના જે જે શહેરોમાં કેબ સર્વિસ ચલાવે છે તેમાં પોતાની કેબ્સ પરથી મળતા ડેટાને આધારે ટ્રાફિકની પેટર્ન સતત ડિસ્પ્લે કરે છે. ઉબરની લાખો ટેક્સી દિવસના ચોવીસેય કલાક ૪૫૦ જેટલા શહેરોમાં સતત દોડતી રહે છે અને આ દરેક કાર જીપીએસ મારફત રસ્તા પરના ટ્રાફિકનો ડેટા ઉબરના સર્વર્સને મોકલતી રહે છે. એક યૂઝર તરીકે આપણે પોતે પણ નકશા પર આપણી કેબ ક્યાં પહોંચી છે તેનું લાઇવ ટ્રેકિંગ કરી શકીએ છીએ. ઉબર આ ડેટાને સીટીપ્લાનિંગમાં મદદરૂપ થવા માટે ઓફર કરી રહી છે.